### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges to initiativer i
Føllenslev lokalområde (forskønnelse af lokalområdet og borde og bænke ved fællesområder) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at de to ansøgninger godkendes med en samlet rammebevilling på 70.640 kr., under forudsætning af, at alle myndighedstilladelser indhentes inden projekterne realiseres.

## Behandling

Økonomiudvalg, Kommunalbestyrelse

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes  i dag eller som skal ændres/udvides. Og uanset formål skal anvendelsen være  rettet mod det offentlige rum.
 at der skal etableres en demokratisk proces i hvert lokalsamfund. Og det enkelte  lokalsamfund indstiller projekterne til kommunen med endelig godkendelse i  økonomiudvalg og kommunalbestyrelse.

De konkrete ansøgninger fra [adresse]:

Føllenslevområdet holdt borgermøde den 9. november 2021, hvor de projekter, som
aktionsgruppen i Føllenslev har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Forskønnelse af lokalområdet
2. Borde og bænke ved fællesområder
3. Aktivitetsområde ved [adresse]

Projektet med forskønnelse af lokalområdet indeholder:

* oprensning og flytning af mindesten fra et mindre 'trekantsareal' i Føllenslev (hvor [adresse] møder [adresse]) til et areal ved [adresse]
* oprensning af mindesten ved Gimle og rydning af området omkring stenen, samt
* tilplantning med blomsterløg ved byskiltene og på arealet, hvor den ene mindesten flyttes fra, samt forplejning til de frivillige på arbejdsdagen.

Projektet med borde og bænke ved Firhøjhallen består af bord/bænkesæt ved fodboldbanerne og bænke på det grønne område ved Gimle. Idéen er, at borde og bænke ved fodboldbanerne kan bruges af fodboldklubbens spillere og tilskuere, og herudover til generel anvendelse af både Firhøjskolen og borgere i i lokalområdet. På fodboldbanerne ved Gimle spiller flere af FSI-fodboldhold i vinterhalvåret, da banerne har lys. Herudover bruges området lokalt af hundeluftere, familier og børn, da det er byens grønne område.

Ansøgning om midler til aktivitetsområde ved Firhøjhallen fremlægges for Økonomiudvalg og Kommunalbestyrelse, når projektet er klar.

*Drift og vedligeholdelse*

Flytning og rensning af mindestene har ikke afledte driftsudgifter. Vedligeholdelsen af den mindesten, der flyttes til kirken, overtager [adresse]. Der tilplantes med forårsblomster og de visne blade forventes fjernet i forbindelse med slåning af rabatter.

FSI-fodbold vil stå for vedligeholdelsen af borde og bænke. Der vil skulle slås græs rundt om bænkene.

*Administrationens bemærkninger*

Der er ikke yderligere bemærkninger til ansøgningen.

## **Økonomiske konsekvenser**

Føllenslev lokalområdes samlede andel af puljen til Lokalsamfundenes ’Få det Fikset’ projekter er 250.000 kr. De samlede omkostninger til de to projekter er estimeret til 70.640 kr.
Hvis projekterne godkendes, er restrådighedsbeløbet herefter 179.360 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de tre projekter, kunne tilgå øvrige ’Få det Fikset’ projekter i Føllenslev.

[adresse] bemærkninger er indarbejdet i sagen.

### Sagens forløb

20-04-2022 Økonomiudvalget
Anbefales.